laion/Wikipedia-Exotic huggingface dataset:
73 (מספר)

73 הוא המספר הטבעי הבא אחרי 72 ולפני 74. 73 הוא מספר אי זוגי והמספר הראשוני ה-21. כל מספר טבעי ניתן להצגה כסכום של לכל היותר 73 חזקות שישיות (ראו בעיית וארינג). 73 הוא היחידה חוזרת הראשוני היחיד בבסיס 8. 73 הוא מספר ראשוני תאום, של המספר 71. המספר הוזכר בקומדיית המצבים "המפץ הגדול", כאשר דמותו של שלדון קופר הצהירה שמספר זה הוא האהוב עליו כי הוא מקיים שלוש תכונות: תכונת ההופכיות: 73 הוא הראשוני ה-21, אם הופכים את סדר הספרות מקבלים 37, שהוא מספר ראשוני, ה-12 במספר (שזה היפוך ספרות של 21). תכונת הכפליות: 21 הוא מכפלת הספרות של 73, שכן 7 × 3 = 21 {\displaystyle 7\times 3=21} . צורת הכתיבה הבינארית שלו היא פלינדרום 1001001. בסדרה, שלדון טוען שזה המספר היחיד המקיים תכונות אלו, דבר שהוכח לאחר מכן במציאות בידי מתמטיקאים. המספר האטומי של טנטלום. מדיה וקבצים בנושא 73 בוויקישיתוף
קלארק קליפורד

קלארק מק'אדמס קליפורד (באנגלית: Clark McAdams Clifford; ‏25 בדצמבר 1906 - 10 באוקטובר 1998) היה מזכיר ההגנה האמריקאי תחת הנשיא לינדון ג'ונסון ושימש יועץ רב השפעה לנשיאים הארי טרומן, ג'ון קנדי וג'ימי קרטר. קליפורד נולד בפורט סקוט שבקנזס. משפטן בהשכלתו ועורך דין במקצועו. קליפורד הגיע אל הזירה הפוליטית רק במהלך מלחמת העולם השנייה, לאחר גיוסו לצי האמריקני. קודם לכן, בין השנים 1928 ל-1943, ניהל פרקטיקה פרטית בסנט לואיס. הוא שירת כקצין בצי האמריקני בין 1944 ל-1946 וכעוזר ליועץ לענייני הצי לנשיא, משרה אליה הגיע כחבר ילדות נאמן של היועץ. עם הזמן הוא זכה לאמונו של הנשיא טרומן. לאחר המלחמה ושחרורו משירות, שימש כפרקליט הבית הלבן מ-1946 עד 1950. קליפורד היה גורם מרכזי בניצחונו של טרומן על תומאס דיואי ב-1948 לאחר שעודד את הנשיא לנקוט בקו ליברלי, צעד שהסתבר כנכון מאחר שהאיום המרכזי על ניצחונו של טרומן הדמוקרטי לא נבע מדיואי, המועמד של המפלגה הרפובליקאית, אלא דווקא מסגן הנשיא לשעבר, הנרי וולאס, שהיה מועמד מטעם הפרוגרסיבים. עמדתו של קליפורד, שאומצה על ידי הנשיא טרומן, הובילה גם לקשר שבין המפלגה הדמוקרטית לתנועה לזכויות האזרח. בפולמוס הנוקב בממשל, בשאלת הקמת המדינה היהודית. קליפורד היה מהתומכים הבולטים בהקמתה. תמיכתו נבעה מסיבות של צדק היסטורי, אמונה תאולוגית ובעיקר מתוך ראיה אסטרטגית, שמדינה יהודית, יציבה, דמוקרטית וליברלית, תשרת את האינטרסים של ארצות הברית והמערב במזרח התיכון. קליפורד נחשב למי שהשפיע והוביל את טרומן להחלטה להכיר באופן מיידי במדינת ישראל ב-1948 מיד לאחר הכרזתה. ב-1968, לאחר פרישתו של רוברט מקנמארה מתפקיד מזכיר ההגנה בקבינט של הנשיא ג'ונסון, מונה קליפורד לתפקיד, אחרי שנים של מעורבות פוליטית ותפקידים סמי-רשמיים בממשל קנדי וג'ונסון. האתגר המשמעותי של קליפורד כשר הגנה היה מלחמת וייטנאם, והוא נחשב כמי שעמדותיו כלפיה היו עמומות. קודם לקבלת התפקיד יעץ לנשיא ג'ונסון להימנע מהמדיניות של מקנמארה שהעמיקה את מעורבות ארצות הברית בווייטנאם. עם זאת, בתפקידו כשר הגנה הוא המשיך את הקו שקדם לו, אך בסוף היה מהארכיטקטים של הנסיגה מווייטנאם וסיום הלחימה בדרום מזרח אסיה. בריאיון עיתונאי טען כי הוא סבר שבמגבלות שהאמריקאים פעלו בווייטנאם, אין להם סכוי לנצח. וכי המגבלות הללו הן מגבלות ראויות. הוא סבר שיש ללמוד מהנכונות של ההנהגה של צפון וייטנאם לפנות לשולחן הדיונים תחת המשך הלחימה (בהתייחסו לוועידה שהתקיימה בפריז, אך לבסוף נכשלה). לאחר סיום תפקידו ב-1969, עם פרישתו של ג'ונסון, המשיך קליפורד לשמש גורם רב השפעה בוושינגטון. הוא שימש כשליח מיוחד של הנשיא קרטר להודו ובין 1982 ל-1991 היה יו"ר הדירקטוריון של "Bank of Credit and Commerce International". בתפקידו זה, נחשב לאחראי לפרשית שחיתות משמעותית שבגינה פתחו רשויות האכיפה האמריקאיות בהליכים. ההליכים נגדו הופסקו לאור בריאותו הרופפת. הוא נפטר ב-1998 ונקבר בבית הקברות הלאומי ארלינגטון. מדיה וקבצים בנושא קלארק קליפורד בוויקישיתוף קלארק קליפורד, באתר "Find a Grave" (באנגלית)
צמצום

האם התכוונתם ל... מתמטיקה: צמצום (תורת החוגים) – מונח בתורת החוגים צמצום שברים – פישוט המונה והמכנה של שבר יהדות: צמצום (הלכה) – מושג הלכתי תורת הצמצום – מושג בקבלה מזון: צמצום (מזון) – שיטת בישול צמצום קלורי – משטר תזונתי אחר: הפחתה במקור (או צמצום) - אחד השלבים במדרג הפסולת "צמצומים" - פיטורים הנובעים מקיצוץ בהיקף כוח האדם, בדרך כלל בשל קשיים כלכליים של המעסיק צנע – מדיניות של הקטנת גירעון תקציבי באמצעות צמצום הוצאות על ידי הפחתת ההטבות והשירותים הציבוריים הניתנים
כהן@מושון

כהן@מושון (הגייה: כהן את מושון) היה הרכב היפ הופ ישראלי בו חברים שני הראפרים מיכאל כהן ומיכאל מושונוב, וכן די ג'יי מש (מופיע עם ההרכב ומפיק). הראפרים מכנים את עצמם בשמות הבמה "כהן" ו"מושון" בהתייחס לשמות המשפחה שלהם, היות שלשניהם אותו שם פרטי, "מיכאל". סגנונם המוזיקלי מושפע בעיקר מההיפ הופ העולמי. בניגוד לחלק מאמני הראפ, ששרים שירי מחאה, ההרכב עוסק בעיקר בשירים המתארים הנאה מהחיים, ומתמקדים במשחקי מילים ובחריזה. כהן ומושונוב הכירו דרך חברים משותפים בתיכון כאשר היו בני 16. הם התחילו לעבוד יחד בתחילת שנות ה-2000. ב-2008 הוציאו את אלבום הבכורה שלהם, "כושר גופני", דרך חברת התקליטים הד ארצי. האלבום קיבל ביקורות אוהדות.[דרוש מקור] לאחר הוצאת האלבום, הנחו כהן ומושונוב בערוץ 24 יום שהוקדש להיפ הופ בפתיחת האולפן השקוף של הערוץ. הם השתתפו במוקדמות פרסי המוזיקה של MTV אירופה. חברי ההרכב שיתפו פעולה עם מספר אמנים, בהם ג'וני הקטן ופלד ואורטגה. ב-2011 הוציאו את אלבומם השני "מחשב לכל ילד" דרך חברת התקליטים היי פידליטי. האלבום קיבל שבחים רבים. באותה השנה הופיע ההרכב בגני התערוכה בפסטיבל פיק. ניק לצד מובי וג'יינז אדיקשן. ב-2016 הוציאו את אלבומם שלישי, "ימים ארוכים", אשר מושפע מוזיקלית מהזמר אריק איינשטיין וכולל דגימות רבות של שיריו. השיר "אין שום בעיה" מתוך האלבום הופק על ידי המפיק האמריקאי דה אלכימיסט. כושר גופני (2008) מחשב לכל ילד (2011) ימים ארוכים (2016) חרוימ'לה מכוכב משה (2013) הווי ובידור (יחד עם די ג'יי מש) (2016) כהן@מושון, ברשת החברתית פייסבוק כהן@מושון, באתר אפל מיוזיק (באנגלית) כהן@מושון, באתר ספוטיפיי כהן@מושון, דף שער בספרייה הלאומית כהן@מושון, באתר בנדקמפ דף הפייסבוק של ההרכב ראיון, באתר מומה רפי ברבירו, כשמושונוב עושה ראפ, באתר ynet, 24 באוקטובר 2006 "כהן @ מושון" מסחררים את פלוטו, באתר ynet, 9 בנובמבר 2011 בן שלו, "כהן את מושון" יוצרים היפ־הופ תל אביבי ספוג רגש, באתר הארץ, 28 באוגוסט 2016 שירי הדר, צפו: כהן@מושון מרימים את האולפן, באתר ynet, 2 בספטמבר 2016 על אף שמצוין בכתבה כי הצמד סיים את פעילותו ב-2017, שירם האחרון, "ביג באנג", פורסם ב-2018. שגיא בן נון‏, "אמנים נוטים להשאיר את הדעות הפוליטיות לעצמם. אני מרגיש אחרת", באתר וואלה, 30 בינואר 2023 קרינה סטפנסקי, ‏"מוזיקה היא בין לאומית, והיא יכולה להיות כזאת גם עם שיר בעברית", באתר ‏מאקו‏, 12 ביולי 2018 בן שלו, "כהן את מושון" יוצרים היפ־הופ תל אביבי ספוג רגש, באתר הארץ, 28 באוגוסט 2016 מחזירים ת'ראפ לרחובות: כהן@מושון לא מנסים לרצות אחרים, באתר פרוגי, ‏2017-06-26 יוספי שלמה, ‏ברכת כהנים ומושונים, באתר ‏מאקו‏, 25 בספטמבר 2011 אסף נבו, ‏מישהו שומע אותם, באתר ‏מאקו‏, 25 ביוני 2011 אלכמיסט מבסוט על השיר החדש!, נבדק ב-2019-09-14
הוראס גרנט

הוראס ג'וניור גרנט (באנגלית: Horace Junior Grant; נולד ב־4 ביולי 1965 בג'ורג'יה) הוא כדורסלן עבר אמריקאי ששיחק במשך 17 עונות בליגת ה-NBA בעמדות הפאוור פורוורד והסנטר. ממוצעי הקריירה של גרנט בעונה הסדירה עומדים על 11.2 נקודות ו-8.1 ריבאונדים למשחק. גרנט נבחר במקום העשירי בדראפט ה-NBA ‏1987 על ידי שיקגו בולס, והצטרף לקבוצה יחד עם הבחירה החמישית בדראפט, סקוטי פיפן. בעונת הרוקי עלה גרנט מהספסל כמחליפו של הפאוור פורוורד צ'ארלס אוקלי, אך החל מעונת 1988/1989 שימש כשחקן חמישייה קבוע, לאחר שאוקלי עבר בטרייד לניו יורק ניקס. גרנט הפך לצלע השלישית בחשיבותה בשלד הקבוצה, לצד מייקל ג'ורדן ופיפן, והיה הריבאונדר המוביל של הבולס במשך שש עונות רצופות החל מ-1989. בעונות 1991 עד 1993 עזר לבולס לזכות בשלוש אליפויות NBA רצופות, הראשונות בתולדות המועדון. בסיום המשחק השישי של גמר 1993 חסם גרנט זריקה של קווין ג'ונסון מפיניקס סאנס, ובכך הבטיח את ניצחון הבולס בתוצאה 99-98 ואת אליפות ה-NBA. לאחר הודעת הפרישה של ג'ורדן בסיום עונת 1993, הפך גרנט בעונת 1993/1994 לקלע השני בטיבו בקבוצה, אחרי פיפן, כשקלע שיא קריירה של 15.1 נקודות בממוצע למשחק. בעונה זו נבחר להשתתף במשחק האולסטאר, בפעם היחידה בקריירה, ובסיום העונה עזר לבולס להעפיל לסיבוב השני של הפלייאוף, בו הפסידו לניו יורק ניקס בתוצאה 4-3. לפני עונת 1994/1995 חתם כשחקן חופשי באורלנדו מג'יק, שהובלה על ידי שאקיל אוניל ופני הארדוויי. בעונתו הראשונה במג'יק, בה קלע 12.8 נקודות בממוצע למשחק, עזר גרנט לקבוצתו לזכות באליפות האזור המזרחי ולהעפיל לגמר ה-NBA, לראשונה בתולדות המועדון. בגמר הליגה התמודדה אורלנדו מול יוסטון רוקטס של האקים אולאג'ואן, והפסידה לה בתוצאה 4-0. גרנט המשיך לשחק עבור המג'יק בארבע העונות הבאות והציג בהן יכולת יציבה כשחקן חמישייה. בין עונות 1993 ו-1996 נבחר ארבע פעמים ברציפות לחמישיית ההגנה השנייה של העונה. ב-20 בספטמבר 2000 נשלח לסיאטל סופרסוניקס כחלק מטרייד בין ארבע קבוצות (עם ניו יורק ניקס ופיניקס סאנס) שכלל 12 שחקנים בסך הכול, ביניהם פטריק יואינג שנשלח מהניקס לסופרסוניקס. בקיץ 2000, אחרי עונה אחת בסיאטל, הועבר גרנט בטרייד ללוס אנג'לס לייקרס, האלופה המכהנת. בלייקרס חזר לשתף פעולה עם שאקיל אוניל בקו הקדמי, ועזר לקבוצה לזכות באליפות שנייה ברציפות כשהעמיד לאורך העונה ממוצעים של 8.5 נקודות ו-7.1 ריבאונדים למשחק כשחקן חמישייה. ביולי 2001 חזר לאורלנדו כשחתם על חוזה לשנתיים עם המג'יק. ביולי 2003 חתם בלוס אנג'לס לייקרס על חוזה לעונה אחת, האחרונה בקריירה של גרנט, בסיומה הפסידו הלייקרס לדטרויט פיסטונס בגמר ה-NBA. תאומו הזהה של הוראס, הארווי, שיחק ב-NBA במשך 11 עונות, בין 1988–1999. שלושה מילדיו של הארווי, שהם אחייניו של הוראס, משחקים כדורסל באופן מקצועי: ג'ראי גרנט נרשם אך לא נבחר בדראפט 2011 ומאז משחק באירופה, ושיחק בין היתר בהפועל חולון מליגת העל הישראלית; ג'ריאן גרנט נבחר בדראפט 2015 ומשחק בפנתנייאקוס מהליגה היוונית הבכירה; ג'רמי גרנט נבחר בדראפט 2014 ומשחק בדטרויט פיסטונס. מדיה וקבצים בנושא הוראס גרנט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של גרנט ב-NBA, באתר nba.com עשרים הרגעים הגדולים של שיקגו בולס עונת 1992/1993, באתר nba.com גרנט עובר משיקגו לאורלנדו מג'יק, באתר הניו יורק טיימס חמישיות ההגנה של העונה ב-NBA, באתר nba.com גרנט נשלח בטרייד לסיאטל סופרסוניקס, באתר nbatrades.com גרנט חותם בלוס אנג'לס לייקרס, באתר nba.com
המשחקים הפאראלימפיים אטלנטה (1996)

המשחקים הפאראלימפיים (אולימפיאדת הנכים) ה-10 נערכו באטלנטה, ג'ורג'יה, ארצות הברית בשנת 1996. באולימפיאדה התקיימו תחרויות ב-19 ענפים, כולל שני ענפים שהודגמו לראשונה ונכללו במניין המדליות הרשמי: אופניים, אתלטיקה, בוצ'ה (דומה לפטאנק), ג'ודו, הרמת כוח, חץ וקשת, טניס, טניס שולחן, כדורשער, כדורגל (7 שחקנים בקבוצה), כדורסל, כדורעף, כדורת דשא, סייף, קליעה, רוגבי בכיסאות גלגלים (הדגמה), רכיבה, שחייה ושיט (הדגמה). ישראל במשחקים הפאראלימפיים אטלנטה (1996) אתר האינטרנט הרשמי של המשחקים הפאראלימפיים אטלנטה (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
מרצדס-בנץ S-קלאס

מרצדס-בנץ S-קלאס הוא דגם של מכונית סלון מפוארת בגודל מלא המיוצרת על ידי חברת מרצדס-בנץ מאז שנת 1954 ועד היום. הדגם הוא הגדול והמפואר ביותר בהיצע המכוניות של החברה. מרצדס-בנץ S-קלאס נחשבת למכונית בעלת חשיבות רבה בתעשיית הרכב העולמית כאשר היא מציגה באופן מסורתי חידושים טכנולוגיים, חלקם משמעותיים בתחום הבטיחות והנוחות. יש הרואים ב-S-קלאס "המכונית הטובה בעולם". מרצדס-בנץ S-קלאס מתחרה בדגמי אאודי A8 וב.מ.וו סדרה 7 בשוק מכוניות היוקרה האירופאיות. הדגם נחשב לפופולרי מאוד בשירות אנשי סגל דיפלומטי בעולם, ובשירות ממשלות רבות לשירותם של בעלי תפקידים בכירים. אף על פי שיוצרה מאז 1954, הסדרה כונתה באופן רשמי כ-S-קלאס רק משנת הדגם 1972, כאשר האות S מסמלת את האות הראשונה במילה "Sonder" בגרמנית, אשר פירושה "מיוחד". סימון הדגם מורכב משלושה מספרים המציינים את נפח המנוע, כאשר האותיות EL, ‏L, מסמנות מרכב רכב ארוך יותר, והאות D מסמלת מנוע דיזל. בשנת 1981 הוצגה ה-S קלאס גם במרכב קופה אשר סימונה היה באות C. גרסאות נוספות ל-S קלאס, הן גרסאות AMG, בעלות ביצועי מנוע והתנהגות כביש משופרים. מכונית מסוג זה שימשה כמכונית הנשיאותית של בוריס ילצין, דמיטרי מדבדב וולדימיר פוטין עד שנת 2018 ושל ראש ממשלת שוודיה לשעבר, פרידריק ריינפלדט. (1972-1979) סדרה W116 (1979-1991) סדרה W126 (1991-1999) סדרה W140 (1999-2006) סדרה W220 (2006-2013) סדרה W221 (2013- 2021) סדרה W222 (2021- הווה) סדרה W223 סדרה W116 סדרה W126 סדרה W140 סדרה W220 סדרה W221 סדרה W222 סדרה W223 בשנת 2015, מרצדס החזירה את השם מייבאך כמותג משנה של מערך מרצדס, המייצג יוקרה מתקדמת. הדגם הראשון שיוצר היה מרצדס-מייבאך S-קלאס, שתוכנן להתמודד מול בנטלי מולסאן ורולס רויס פנטום 8. באורך של 5,453 מ"מ עם בסיס גלגלים של 3,365 מ"מ, הדגם החדש גדול בכ-20 ס"מ (בשני הממדים) בהשוואה לדגמי S-קלאס הארוכים ביותר. מרצדס-מייבאך זמינה כדגמי S500 ו-S600, עם אפשרות ל־4MATIC ועם מנועי V8 או V12. מרצדס גם טוענת כי ה-S קלאס היא המכונית השקטה בעולם, המיוצרת באופן תעשייתי. עבור הגרסה הבסיסית ניתן לבחור צבע, ווכן לבחור אם במושב האחורי יהיה ספסל או שתי כורסאות נשכבות. כל המושבים מושבים ממוזגים, מחוממים ומעסים; משענות יד מחוממות; מערכת לשאיבת ניחוח אגרווד, מיינן אוויר (אנ'); ומערכת סאונד סראונד תלת־ממדית עם 24 רמקולים, 1,540 וואט של בורמסטר. בשנת 2017 הופסקה מכירת ה-S600, אשר הוחלפה על ידי S650 עם מנוע של S65 AMG. בתערוכת שנגחאי 2017, הוצגה מרצדס-מייבאך S680, הזהה ל-S650. דגם זה משווק בסין בלבד, היות שבסין ובמדינות אסיה המספר 8 קשור למזל ועושר. מרצדס-בנץ EQS מדיה וקבצים בנושא מרצדס-בנץ S-קלאס בוויקישיתוף מרצדס S class באתר מרצדס ישראל האנה אליוט, בלומברג, נהגתי בעשרות סוגי מכוניות ב-2021. זאת ללא ספק הטובה בהן, באתר TheMarker‏, 27 בדצמבר 2021 The S-Class and SLS are the best cars of 2011 according to German Magazine - BenzInsider.com - A Mercedes-Benz Fan Blog New car test drives | Car Reviews By Make: Helping You Make the Right Decision | Autonet.ca Mercedes S-class
טסלה

טסלה היא יחידת מידה סטנדרטית (כלומר, שייכת למערכת היחידות הבינלאומית) למדידת שדה מגנטי. סימולה   T {\displaystyle \ T} . טסלה אחד שווה לוובר למטר בריבוע. או בניסוח מתמטי:   W b m 2 {\displaystyle \ {\frac {Wb}{m^{2}}}} . היחידה קרויה על שמו של מהנדס החשמל הסרבי-אמריקאי ניקולה טסלה. הגדרה על-פי כוח לורנץ 1 טסלה היא עוצמתו של שדה מגנטי המפעיל כוח של 1 ניוטון על מטען של 1 קולון הנע במהירות מאונכת של 1 מטר לשנייה. הגדרה על פי יחידות אמפר 1 טסלה היא עוצמתו של שדה מגנטי בו נמצא תיל באורך 1 מטר שזורם בו זרם של 1 אמפר במאונך לשדה מגנטי, ועל התיל מופעל כוח של 1 ניוטון.   1 T = 1 W b m 2 = 1 K g s 2 ⋅ A = 1 N A ⋅ m {\displaystyle \ 1T=1{\frac {Wb}{m^{2}}}=1{\frac {Kg}{s^{2}\cdot A}}=1{\frac {N}{A\cdot m}}} גאוס היא יחידה נוספת למדידת שדה מגנטי, הקשר בין היחידות הוא:   1 G = 10 − 4 T {\displaystyle \ 1G=10^{-4}T} יחידות מידה על שם אישים טסלה, באתר אנציקלופדיה בריטניקה (באנגלית) רחלי, ב', [קסם אקסלנס עובדות על טסלה], באתר https://ksmc.co.il/hamadad/6-עובדות-על-חברת-tesla/
אאודי A8

אָאוּדִי A8 (גרמנית: Audi A8) הוא דגם של מכונית פאר (סדאן בגודל מלא, במונחים אמריקאיים) מתוצרת חברת אאודי הגרמנית. הדגם, שהוצג בשנת 1994, הוא הגדול והמפואר ביותר בהיצע המכוניות של החברה. זוהי המכונית הסדרתית הראשונה בעולם אשר הורכבה על בסיס שלדת אלומיניום, והיא נחשבת למתקדמת במיוחד מבחינת טכנולוגיית המבנה והמכלולים המכניים שלה. בשוק רכבי היוקרה האירופאיים מתחרה אאודי A8 במרצדס S-קלאס ובב.מ.וו סדרה 7. ה-A8 היא מכונית פופולרית בשירות סגלים דיפלומטים בעולם ובשירות ממשלות רבות בעולם, כאשר בין היתר היא משמשת את קנצלרית גרמניה, את נשיא מדינת ישראל ואת ראש ממשלת ישראל. ה-A8 הוצגה לראשונה באירופה ב-1994 כמחליפתה של ה'אאודי V8', כאשר בצפון אמריקה היא הוצגה בשנת 1997. בניגוד לאאודי V8 אשר הורכבה על שלדת פלדה קיימת, ה-A8 הורכבה על בסיס שלדת אלומיניום חדשה, אשר אפשרה הפחתת משקל עצמי תוך שמירה על קשיחות מבנית. (1994-2002) סדרת D2 סימן 4D (2002-2009) סדרת D3 סימן 4E (2010-2017) סדרת D4 סימן 4H (-2017) סדרת D5. סדרת D5 עברה מתיחת פנים ב-2 בנובמבר 2021. A8 מסדרת D2 A8 מסדרת D3 A8 מסדרת D4 A8 מסדרת D5 אתר האינטרנט הרשמי של אאודי A8 (בגרמנית) אתר האינטרנט הרשמי של אאודי A8 (בגרמנית) אתר אאודי העולמי אתר אאודי ישראל FindArticles.com | CBSi, findarticles.com Car News - Latest Auto News, First Looks and First Drives, Edmunds (באנגלית אמריקאית) תומר הדר, מלינקולן ועד אאודי: כלי הרכב של נשיאי ישראל, באתר כלכליסט, 2 ביוני 2021 תומר הדר, המכונית הבאה של נתניהו: אאודי A8 מאובטחת, באתר כלכליסט, 7 בספטמבר 2016 cartube, מתיחת פנים: 2022 אודי A8 החדשה - cartube, באתר www.cartube.co.il ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
ליגת העל הרוסית

האם התכוונתם ל... ליגת העל הרוסית בכדורגל – הליגה הראשונה ברוסיה בכדורגל ליגת העל הרוסית בכדורסל גברים – לשעבר הליגה הראשונה ברוסיה בכדורסל לגברים ליגת העל הרוסית בכדורסל נשים – הליגה הראשונה ברוסיה בכדורסל לנשים ליגת העל הרוסית בכדוריד ליגת העל הרוסית בכדורעף ליגת העל הרוסית בכדורמים ליגת העל הרוסית בהוקי קרח – הליגה הראשונה ברוסיה בהוקי קרח, בשנים 1996–2008 ליגת העל הרוסית בכדורגל לנוער – הליגה הרשמית לנוער (עד גיל 19) ברוסיה ליגת העל הרוסית בכדורגל חופים – הליגה הראשונה ברוסיה בכדורגל חופים אליפות רוסיה בכדורגל נשים
ב.מ.וו סדרה 7

ב.מ.וו סדרה 7 הוא דגם של מכונית פאר, המוגדרת כמכונית סלון, בגודל מלא המיוצרת על ידי חברת ב.מ.וו מאז שנת 1977. הדגם הוא הגדול והמפואר ביותר בהיצע המכוניות של החברה. סדרה 7 נחשבת לבעלת משמעות בתעשיית הרכב בעולם מכיוון שהיא כוללת חידושים טכנולוגיים רבים ובחלקם מהפכניים. סדרה 7 הוכרזה בשנת 2009 כמכונית המתקדמת ביותר מבחינה טכנולוגית, והיא מתחרה בדגמי מרצדס-בנץ S-קלאס ואאודי A8 בשוק מכוניות הסלון היוקרתיות. ב.מ.וו סדרה 7 נחשבת לפופולרית מאוד בשירות סגלים דיפלומטים בעולם, ובשירות ממשלות רבות בעולם אשר משתמשות בה להובלת בעלי תפקידים בכירים. לדוגמה בישראל, שימשה בעשור הראשון של המאה ה-21 כרכב השירות של הרמטכ"ל. סדרה 7 הוצגה לראשונה בשנת 1977 כמחליפה גדולה וחזקה יותר לסדרת ה'ניו-6' של ב.מ.וו, וכתגובה לדומיננטיות של חברת מרצדס בקטגוריית הסלון-פאר. (1977-1986) סדרת E23 (1987-1994) סדרת E32 (1995-2001) סדרת E38 (2002-2008) סדרת E65/E66 (2009-2015) סדרת F01 (2015-2022) סדרת G11/G12 (2022-היום) סדרת G70. סדרה 7 מסדרת E38 סדרה 7 מסדרת E66 סדרה 7 מסדרת F01 סדרה 7 מסדרת G11/G12 מדיה וקבצים בנושא ב.מ.וו סדרה 7 בוויקישיתוף אתר ב.מ.וו העולמי אתר ב.מ.וו ישראל http://www.bmwblog.com/2009/04/04/bmw-7-series-named-world%E2%80%99s-most-technologically-advanced-new-vehicle-in-2009/
היסטידין

היסטידין (Histidine) היא אחת מ-20 חומצות האמינו הסטנדרטיות בטבע. תאי גוף האדם אינם מסוגלים לסנתז היסטידין ולכן היא מהווה חומצת אמינו חיונית, אותה מוכרח האדם לצרוך דרך המזון, דוגמת גרעיני חמניות, עדשים, בוטנים וכדומה. הקצובה היומית המומלצת לפי האקדמיה הלאומית לרפואה היא 14 מ"ג היסטדין לכל ק"ג משקל גוף. השייר של היסטידין מורכב מקבוצת מתילן (CH2) הקשורה לקבוצת אימידאזול (טבעת המכילה שני אטומי חנקן, C3H4N2). אחד מאטומי החנקן של טבעת האימידאזול נוטה לקלוט יון מימן ולהפוך ליון בעל מטען חשמלי חיובי; מכאן שהיסטידין היא אחת משלוש חומצות האמינו הבסיסיות (בסיס מוגדר כתרכובת הנוטה לקלוט יוני מימן). לעומת זאת, אטום החנקן השני בטבעת האימידאזול, אשר קשור לאטום מימן, נוטה דווקא למסור אותו לתרכובות אחרות, ולפיכך הוא חומצי. היסטידין היא חומצת האמינו היחידה המראה תכונות של חומציות ובסיסיות כאחד. ה-pKa שלה (מדד החומציות) הוא 6, קרוב מאוד לערך הנייטרלי (7), המהווה "גבול" בין חומצות ובסיסים (למרות זאת, היסטידין תמיד מסווגת כחומצת אמינו בסיסית, לצד ליזין וארגינין). המטען החשמלי המשתנה של היסטידין (1- כחומצה ו-1+ כבסיס) ותזוזתה בין חומציות ובסיסיות מתבטאות בתפקידיה ובמיקומיה המיוחדים בחלבונים ובאנזימים. היסטידין מסוגלת לשמש כ"מוביל פרוטונים"; אטום החנקן הבסיסי שלה נוטל פרוטון (כלומר, יון מימן) ממולקולה כלשהי ומעבירו לאטום החנקן החומצי, אשר מיד מוסר אותו למולקולה אחרת. תכונה זו ממקמת את היסטידין באתר הפעיל של אנזימים רבים. כשנוטלים את קבוצת הקרבוקסיל מהיסטידין מתקבל היסטמין, חומר איתות חשוב במערכת החיסון. תגובה זו מזורזת על ידי האנזים היסטידין דקרבוקסילאז. חשיבות תזונתית לאדם: היסטדין חשוב לילדים בשלב בניית מערכות העצבים היות שהוא שותף בבניית המיאלין. מדיה וקבצים בנושא היסטידין בוויקישיתוף היסטידין, באתר אנציקלופדיה בריטניקה (באנגלית) Read "Dietary Reference Intakes for Energy, Carbohydrate, Fiber, Fat, Fatty Acids, Cholesterol, Protein, and Amino Acids" at NAP.edu. (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אהרון כץ (גנרל)

אהרון דוידוביץ' כץ (ברוסית: Аро́н Дави́дович Кац;‏ 1901, ראסנו או ריאסני, מחוז מוהילב, האימפריה הרוסית – 1971, מוסקבה, ברית המועצות) היה גנרל יהודי בצבא האדום. נולד במשפחה יהודית ענייה. התגייס לצבא האדום בשנת 1919 ולקח חלק במלחמת האזרחים. בשנים 1922–1925 למד באקדמיה להנדסה צבאית. בשנים 1939–1941 היה ראש קתדרה באקדמיה צבאית של חיל השריון בצבא האדום. במרץ 1941 מונה לתפקיד קצין חימוש של הגיס הממוכן מס' 21. עם פלישת גרמניה הנאצית לברית המועצות השתתף בקרבות עם הגרמנים באזור דבינסק. בין 1942 ל-1944 היה ראש מנהל גיוס וארגון במטה הכללי של צבא האדום. ב-27 בינואר 1943 הועלה לדרגת גנרל-מיור והיה סגנו של אברהם חסין במדור שעסק בארגון ואספקת יחידות שריון. בזמן מלחמת העולם השנייה הוא תרם רבות לגיוס ומבנה של הצבא האדום. על תפקידו במלחמה עוטר בעיטור המלחמה הפטריוטית הגדולה מדרגה ראשונה ובעיטור הכוכב האדום. בעקבות חברותו בוועד היהודי האנטי-פשיסטי. הוא פוטר מהצבא ב-1947 ונעצר ב-1950. הוא שוחרר מהכלא ושמו טוהר ב-1956. נפטר בשנת 1971. הוועד היהודי האנטי-פשיסטי http://www.jig.ru/history/058.html עיתון עברי בינלאומי, מרק שטיינברג, "יהודים בפיקוד העליון" (רוסית) http://mechcorps.ru/files/spravochnik/vuz/vamm_02.htm רשימת הסגל של האקדמיה הצבאית בין השנים 1938-1941 (רוסית) http://mechcorps.ru/files/mechcorps/pages/21_meh.htm היסטוריה של הגיס הממוכן מס' 21 (רוסית) http://bdsa.ru/documents/html/donesiule41/410723.html דיווח של מפקד הגיס הממוכן מס' 21 למפקד הארמייה ה-27 על מצב הגיס נכון ל-23 ביולי 1941 http://tzem.info/person/info/2465 רצף המלחמה הגדולה: 1939 - 1945 (רוסית) http://mechcorps.rkka.ru/files/spravochnik/gabtu/btmv_02.htm רשימת המפקדים והמדורים ביחידות השריון של הצבא האדום (רוסית) ערך זה הוא קצרמר בנושא תולדות עם ישראל. אתם מוזמנים לתרום לוויקיפדיה ולהרחיב אותו.
יאיא דה קוסטה

יאיא דה קוסטה (נולדה בשם: קמרה דה קוסטה ג'ונסון, באנגלית: Camara DaCosta Johnson; נולדה ב-15 בנובמבר 1982) היא שחקנית ודוגמנית אמריקאית. מוכרת בשל השתתפותה העונה השלישית של התכנית "הטופ מודל הבאה" שם סיימה במקום השני. דה קוסטה נולדה בהארלם שבניו יורק. מוצאה הוא ברזילאי ואפרו-אמריקאי. בנוסף לאנגלית היא דוברת גם פורטוגזית, צרפתית וספרדית. בתיכון למדה במסצ'וסטס. דה קוסטה למדה לימודי אפריקה בקולג' ולאחר מכן סיימה לימודי תואר ראשון ביחסים בין-לאומיים מאוניברסיטת בראון. בשנת 2004, כאשר הייתה בת 21 התחרתה דה קוסטה בעונה השלישית של תוכנית המציאות "הטופ מודל הבאה" שם הגיעה למקום השני בגמר בעוד המנצחת היא אווה מרסיל. לאחר התכנית פתחה בקריירת דוגמנות משגשגת. היא הופיעה בפרסומות למגוון מוצרים, בין היתר למותגי הקוסמטיקה "גרנייה", למותג הצרפתי "ספורה" ולמותגי טיפוח העור "אוליי" של חברת פרוקטר אנד גמבל. וגם למותג ההנעלה "שול", לרשת הקמעונאות "רדיו שאק" ולחברת אריזות הנייר "סדה". ב-2005 החלה דה קוסטה לשחק, לאחר הופעת אורח בסדרת הטלוויזיה "איב". היא כיכבה לצד רוב בראון, אנטוניו בנדרס ואלפרה וודארד בסרט "רוקדים". לדה קוסטה היו תפקידי משנה בסרטים העצמאיים "האנידריפר" ו"השליח". ב-2008 היא הופיעה באופרת הסבון הפופולרית "כל ילדיי" בתור קסנדרה פוסטר, בתה של אנג'י הוברד (דבי מורגן). לדברי התסריטאי הראשי של הסדרה, צ'ארלס פראט ג'וניור, דה קוסטה עזבה את הסדרה באוגוסט 2008, פחות מארבעה חודשים לאחר שהצטרפה לסדרה, כדי לשחק במחזה "The First Breeze of Summer" שהוצגה בברודוויי בשנים 2008-2009. בשנת 2009 שיחקה את ניקו סלייטר, בתה של וילהלמינה סלייטר (ונסה ויליאמס), בעונה הרביעית של סדרת הטלוויזיה "בטי" של רשת ABC. בשנת 2010 היא הופיעה בסרט "הילדים בסדר" לצד אנט בנינג, ג'וליאן מור ומארק רופאלו. הסרט הוקרן בבכורה בפסטיבל סאנדנס. באותה שנה היא שיחקה אף בסרט "טרון: המורשת". בנוסף היא הופיעה על שער המגזין ווג בינואר 2011. בשנת 2013 שיחקה לצד דנאי גורירה בסרט הדרמה הניגרי "אמו של ג'ורג'" של הבמאי אנדרו דוסונמו. שיחקה גם בתפקיד של קרול בסרט הדרמה ההיסטורי "המשרת" בכיכובם של פורסט ויטאקר ואופרה וינפרי. בשנת 2015 החלה לשחק בתפקיד ראשי בסדרת הדרמה "שיקגו MED" (חלק מזיכיון שיקגו) של רשת NBC, בתור אפריל סקסטון, אחות ממוצא אמריקאי-ברזילאי. עוד באותה שנה זכתה דה קוסטה לשבחים רבים כאשר גילמה את הזמרת ויטני יוסטון בסרט הטלוויזיה הביוגרפי "ויטני" של רשת Lifetime שביימה אנג'לה באסט. דה קוסטה הייתה בזוגיות ארוכה עם מפיק ובמאי הקולנוע העצמאי ג'ושוע בי אלפיה. בספטמבר 2013 היא ילדה את בנם, סנקרה. בנובמבר 2015 דווח כי דה קוסטה ואלעפיה נפרדו. מדיה וקבצים בנושא יאיא דה קוסטה בוויקישיתוף יאיא דה קוסטה, ברשת החברתית אקס (טוויטר) יאיא דה קוסטה, במסד הנתונים הקולנועיים IMDb (באנגלית) יאיא דה קוסטה, באתר "אידיבי", מאגר הידע העברי לקולנוע ישראלי ועולמי יאיא דה קוסטה, באתר AllMovie (באנגלית) יאיא דה קוסטה, במסד הנתונים הקולנועיים KinoPoisk (ברוסית) יאיא דה קוסטה, באתר MusicBrainz (באנגלית)